Diari Oficial de la Generalitat Valenciana


Sumari del DOGV 7732, del 02-03-2016 (2016/1428)

Informació pública del projecte d'ordre pel qual s'aproven les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats a la comunitat valenciana, i les seues federacions i confederacions, per al foment de la participació ciutadana, la transparència i l'accés a la informació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1428


Data del document
:   25-02-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Anunci

Descriptors 

:   * Conselleria de Transparència, Responsabilitat Social, Participació i Cooperació
    * cooperació administrativa

Informació pública del projecte d'ordre pel qual s'aproven les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats a la comunitat valenciana, i les seues federacions i confederacions, per al foment de la participació ciutadana, la transparència i l'accés a la informació pública. [2016/1428]  
  
  
D'acord amb el que establix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, resolc:  
  
Sotmetre a informació pública durant el termini de 7 dies hàbils, al tractar-se de tramitació d'urgència, el projecte d'ordre de la Conselleria de Transparència, Responsabilitat Social, Participació i Cooperació per la qual s'aproven les bases reguladores conjuntes de les subvencions destinades als entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública.  
  
El còmput del termini s'iniciarà l'endemà de la publicació de la present resolució en el Diari Oficial de la Comunitat Valenciana.  
  
El projecte normatiu podrà ser consultat en els enllaços següents:http://www.gvaoberta.gva.es i http://www.transparencia.gva.es/, així com en el Servici de Participació de la Ciutadania i de la Societat Civil, situat al carrer Micalet, número 5, 46926 València, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades han de dirigir-se per escrit a l'esmentat servici i direcció.  
Tot açò sense perjuí del procés de consulta pública establert en l'article 47 de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana. Les aportacions podran fer-se directament a l'adreça de correu electrònic lzsupdpvmnjewsqbtmqgs@kpi.oi.  
  
València, 25 de febrer de 2016.- La directora general de Transparència i Participació: Aitana Mas Mas.